# Francisca Soler de Ros

Francisca Soler de Ros (Barcelona, 3 de desembre de 1833 - 13 de gener de 1884), coneguda popularment com a Paca Soler, va ser una primera actriu catalana.

## Biografia

Francesca Soler de Ros provenia d'una família acomodada; el seu pare era comandant de l'exèrcit. Debutà amb tan sols disset anys al teatre Olimp del carrer dels Mercaders de Barcelona, amb una companyia d'afeccionats espanyola, i també actuà a la Societat El Fènix. Va actuar repetidament al Teatre Odeon, on va debutar professionalment l'octubre de 1863, i al Teatre Romea. Va fer, sovint, els papers femenins protagonistes de les obres de Frederic Soler.
Pels voltants de desembre de 1881 es va fer pública la greu malaltia que patia i que la mantingué apartada dels escenaris fins a la seva mort, el 13 de gener de 1884. Està enterrada al Cementiri del Poblenou de Barcelona.

## Trajectòria professional

La temporada de 1863-64 va estrenar a l'Odeon de Barcelona com a primera dama. L'any 1865 treballà al Teatre Principal (Barcelona) i al teatre de la Zarzuela. L'any 1867-68 va passar al teatre Romea.
1864
* L'esquella de la torratxa, de Frederic Soler. Estrenada al Teatre Odeon de Barcelona.
1865
* 4 d'abril. Tal faràs, tal trobaràs, d'Eduard Vidal i de Valenciano. Estrenada al teatre Principal de Barcelona (en el paper de Maria).
* 28 d'abril. El castell dels tres dragons, de Frederic Soler. Estrenada al Teatre Odeon de Barcelona (en el paper de Donya Sol).
* 8 de juliol. Les carbasses de Mont-roig, de Frederic Soler, estrenada al teatre de Varietats de Barcelona (en el paper de Mundeta).
* 7 d'agost. Liceistes i "Cruzados", de Frederic Soler i d'Enric Carreras (pseudònim del mateix Frederic Soler), estrenada al teatre de Varietats de Barcelona (en el paper de Dolores).
* 2 de desembre. Un mercat de Calaf, de Frederic Soler, estrenada al Teatre Odeon de Barcelona (en el paper de Marina).
1866
* 2 de gener. En Joan Doneta, de Frederic Soler i d'Enric Carreras, estrenat al Teatre Odeon (en el paper de Senyora Paula).
* 1 de març. Els herois i les grandeses, de Frederic Soler. Estrenat al Teatre Odeon de Barcelona (en el paper de Marreka, reina).
* 6 d'abril. Les joies de la Roser, de Frederic Soler. Drama en 3 actes i en vers. Estrenat al Teatre Odeon de Barcelona (en el paper de Roser).
* 30 de juliol. O rei o res!, de Frederic Soler i Enric Carreras. Estrena al Teatre de Varietats de Barcelona (en el paper de Dona Margarida).
* 7 de desembre. Les reliquies d'una mare, d'Antoni Ferrer i Codina, estrenada al teatre Romea de Barcelona (en el paper de Maria).
* 20 de desembre. Les modes, de Frederic Soler, estrenada al Teatre Odeon de Barcelona. (en el paper de Ramona).
1867
* 3 d'octubre. La rosa blanca, de Frederic Soler. Drama en 3 actes, estrenat al teatre Romea de Barcelona (en el paper de Rita).
* 7 de novembre. A la quarta pregunta, de Marçal Busquets. Joguina bilingüe en un acte, estrenada al teatre Romea de Barcelona. (en el paper de Donya Elvira).
* 28 novembre. La copa del dolor, de Narcís Campmany.
* 7 de desembre. Les dues nobleses, de Ramon Bordas, estrenada al teatre Romea de Barcelona (en el paper de Donya Clareta).
* 19 de desembre. Un "jefe" de la Coronela, d'Antoni Ferrer i Codina. Drama bilingüe en 3 actes i en vers. Estrenada al teatre Romea de Barcelona (en el paper de Rita, 25 anys).
1868
* 8 d'octubre. Les francesilles, de Frederic Soler. Comèdia en tres actes i en vers. Estrenada al Teatre Romea de Barcelona (en el paper d'Àngela).
1869
* 12 de gener. Les pubilles i els hereus, de Josep Maria Arnau. Estrenada al teatre Romea de Barcelona (en el paper d'Isabel).
* 8 de març. Les papallones, de Frederic Soler. Estrenada al teatre Romea de Barcelona (en el paper de Marta).
* 8 d'abril. El rovell de l'ou o el Pla de la Boqueria, de Frederic Soler. Estrenada al teatre Romea de Barcelona (en el paper de Tuies).
* 30 de novembre. Al camp i a la ciutat, de Josep Maria Arnau. Estrenada al teatre Romea de Barcelona (en el paper de Clara).
* 30 de desembre. Un pom de violes, de Conrad Roure i Bofill. Estrenada al teatre Romea de Barcelona (en el paper de Maria).
1870
* 4 de febrer. Els fadrins externs, de Josep Feliu i Codina, estrenada al teatre Romea de Barcelona de Barcelona (en el paper d'Isabel).
* 17 de març. El collaret de perles, de Frederic Soler, estrenada al teatre Romea de Barcelona (en el paper de Scinta).
* 15 de desembre. Els egoistes, de Frederic Soler, estrenada al teatre Romea de Barcelona (en el paper d'Assumpta).
1871
* 23 de febrer. Els polítics de gambeto, de Frederic Soler, estrenada al teatre Romea (en el paper de Coloma).
* 9 de maig. Caritat, de Joaquim Riera i Bertran, estrenada al teatre Romea de Barcelona (en el paper de Donya Caritat).
* 16 de novembre. El rector de Vallfogona, de Frederic Soler, estrenada al teatre Romea de Barcelona (en el paper de Maria).
1872
* 28 d'octubre. La dida, original de Frederic Soler, estrenat al Teatre Romea (en el paper de Paula).
1874
* 16 d'abril. El ferrer de tall, de Frederic Soler. Estrenat al Teatre Romea de Barcelona (en el paper de La baronessa).
1876
* 4 d'abril. El plor de la madrastra, de Frederic Soler. Estrenada al teatre Romea de Barcelona (en el paper de La Reina Joana Enríquez).
1877
* 22 de febrer. Senyora i majora, de Frederic Soler. Estrenada al teatre Romea de Barcelona (en el paper de Josepa Maria).
* Dones.

## Referències

* 1 2 Morell i Montadi, Carme. El teatre de Serafí Pitarra. L'Abadia de Montserrat, 1995, p. 122–123. ISBN 9788478266616 [Consulta: 12 març 2011].
* 1 2 «Francisca Soler (1833-1884)» (en anglès). Find a Grave. [Consulta: 23 novembre 2022].
* ↑ Bladé Desumvila, Artur. Francesc Pujols per ell mateix. Barcelona: Pòrtic, 1967, p. 364.
* 1 2 Julio Giménez, Teresa. Catalanes del IX al XIX. Vic: Eumo, octubre de 2010, p. 60,61. ISBN 9788497663830.